**Ministru kabineta rīkojuma projekta „Par Latvijas Republikas delegāciju Eiropas Rekonstrukcijas un attīstības bankas pilnvarnieku ikgadējā sanāksmē 2018.gada 8.–10.maijā Jordānijā” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma „Par Latvijas Republikas iestāšanos Starptautiskajā Rekonstrukcijas un attīstības bankā, tās apvienotajās organizācijās un Eiropas Rekonstrukcijas un attīstības bankā” 6.pantu Ministru kabinetam piešķirts pilnvarojums izdot norādījumus, kas nepieciešami, lai izpildītu Latvijas saistības pret augstāk minētajām institūcijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republika ir Eiropas Rekonstrukcijas un attīstības bankas (turpmāk tekstā – ERAB) dalībvalsts kopš 1992.gada. Sadarbību ar ERAB nosaka likums „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā”. Tradicionāli katru gadu tiek organizēta ERAB ikgadējā sanāksme, kurā piedalās ERAB dalībvalstu pilnvarnieki, viņu vietnieki un eksperti. Paralēli oficiālajām pilnvarnieku sanāksmēm notiek arī diskusijas par svarīgiem pasaules ekonomikas jautājumiem un biznesa forums. Ikgadējās sanāksmes laikā tiek izmantota iespēja organizēt nepieciešamās dalībnieku divpusējās un daudzpusējās tikšanās.Rīkojuma projekts ir izstrādāts, lai izveidotu valdības delegāciju Latvijas Republikas pilnvērtīgas dalības sekmīgai nodrošināšanai ERAB ikgadējā sanāksmē un biznesa forumā Jordānijā, Nāves jūras reģionā 2018.gada 8.–10.maijā. Latvijas Republikas delegācijas vadītāja ir finanšu ministre, Latvijas Republikas pilnvarniece ERAB Dana Reizniece-Ozola. Lai nosegtu ikgadējās sanāksmes dienas kārtību, delegācijā iekļautas atbildīgās amatpersonas no Finanšu ministrijas un Latvijas Bankas. Kā Latvijas Republikas pilnvarnieces vietniece Eiropas Rekonstrukcijas un attīstības bankā uz sanāksmes laiku tiek noteikta Inga Forda, Finanšu ministrijas Finanšu tirgus politikas departamenta Starptautisko finanšu institūciju nodaļas vadītāja. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija ar 2018.gada 8.janvārī nosūtītu vēstuli Nr. 17-3-02/114 informēja Latvijas Banku, Valsts kasi, Finanšu un kapitāla tirgus komisiju, Ekonomikas ministriju un Ārlietu ministriju par ERAB ikgadējo sanāksmi un lūdza informēt par deleģētajiem pārstāvjiem dalībai sanāksmē. Latvijas delegācijas sastāvā ir iekļautas amatpersonas atbilstoši informācijai, ko sniedza iepriekš minētās institūcijas. No Ārlietu ministrijas, Finanšu un kapitāla tirgus komisijas, Valsts kases un Ekonomikas ministrijas pārstāvji netika deleģēti. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Projekts atbilst Latvijas saistībām pret ERAB, kas noteiktas ERAB Dibināšanas līguma 6.nodaļas 25.pantā. |
| 3. | Cita informācija | Nav |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts neskar plašākas sabiedrības intereses, bet attiecas uz pārstāvju deleģēšanu ERAB pilnvarnieku ikgadējai sanāksmei. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Latvijas Banka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde nav saistīta ar jaunu institūciju izveidi, esošu institūciju likvidēšanu vai reorganizāciju. |
| 3. | Cita informācija | Nav |

Finanšu ministra vietā -

Ministru prezidents M.Kučinskis

Vītola 67083825

Liene.Vitola@fm.gov.lv